ભાવનગરના માંડવીમાં પાટીદાર મહિલા પર ગુજારાયેલા બળાત્કાર અને ત્યાર બાદ તેની થયેલી હત્યાની ઘટનામાં રાજકીય પક્ષોએ હવે રાજકીય રોટલા શેકવાનું શરૂ કર્યું છે અને આગામી ચૂંટણીને ધ્યાનમાં રાખતા આ ઘટનામાં રાજકીય પક્ષોએ ભળવાનું શરૂ કર્યું છે. આજે દિલ્હીના ઉપ મુખ્યમંત્રી મનિષ સિસોદીયા ગુજરાતમાં આવીને પીડિતા પરિવારની મુલાકાત લીધી હતી અને પીડિતાના પરિવારને મળીને સાંત્વના પાઠવી હતી.